钦定古今图书集成/明伦汇编/氏族典/第304卷 > 《廖用贤尚友录》 > 庄昶
## 钦定古今图书集成/明伦汇编/氏族典/第304卷 > 《廖用贤尚友录》 > 庄昶

按《明外史庄昶传》：“‘昶字孔旸，江浦人。自幼豪迈不群，
嗜古博学。举成化二年进士，改庶吉士，授翰林检讨。
疏谏内廷张灯，忤旨，廷杖，谪桂阳州判官。寻以给事
中毛弘、御史陈壮等论救，改南京行人司副。居三年，
以母忧去。继丁父忧，哀毁丧除，不复出，卜居定山二
十馀年，学者称定山先生’。弘治七年，荐起，复为行人”
司副。俄迁南京吏部郎中。得风疾。明年乞身归，部臣
不为奏。又明年京察，尚书倪岳以老疾罢之。居二年
卒。天启初，追谥《文节》。